02006D0771(01) — HU — 13.08.2019 — 007.001

Ez a dokumentum kizárólag tájékoztató jellegű és nem vált ki joghatást. Az EU intézményei semmiféle felelősséget nem vállalnak a tartalmáért. A jogi aktusoknak – ideértve azok bevezető hivatkozásait és preambulumbekezdéseit is – az Európai Unió Hivatalos Lapjában közzétett és az EUR-Lex portálon megtalálható változatai tekintendők hitelesnek. Az említett hivatalos szövegváltozatok közvetlenül elérhetők az ebben a dokumentumban elhelyezett linkeken keresztül

Módosította:

▼B

A BIZOTTSÁG HATÁROZATA

(2006. november 9.)

a kis hatótávolságú eszközök által használt rádióspektrum harmonizációjáról

(az értesítés a C(2006) 5304. számú dokumentummal történt)

(EGT vonatkozású szöveg)

(2006/771/EK)

1. cikk

E határozat célja, hogy összehangolja a frekvenciasávokat és a vonatkozó műszaki paramétereket a kis hatótávolságú eszközök által használt rádióspektrum elérhetősége és a hatékony használata érdekében, hogy ezek az eszközök kihasználhassák a 2000/299/EK bizottsági határozat szerinti 1. osztályba tartozó minősítés előnyeit.

2. cikk

E határozat alkalmazásában:

▼M7

▼M5

▼M5

3. cikk

(1) A tagállamok az e határozat mellékletében meghatározott konkrét feltételekkel és végrehajtási határidőig nem kizárólagos, interferenciamentes és nem védett alapon kijelölik és elérhetővé teszik a frekvenciasávokat a meghatározott kategóriájú kis hatótávolságú eszközök számára.

(2) Az (1) bekezdés ellenére a tagállamok élhetnek a rádióspektrum-határozat 4. cikkének (5) bekezdése által nyújtott lehetőségekkel.

(3) Ez a határozat nem sérti a tagállamok jogait arra nézve, hogy a frekvenciasávok használatát az e határozat mellékletében meghatározottaknál kevésbé szigorú feltételekkel vagy harmonizált kategóriába nem tartozó kis hatótávolságú eszközök számára engedélyezzék, amennyiben ez nem akadályozza meg és nem korlátozza az adott kategóriába tartozó kis hatótávolságú eszközöknek az e határozat mellékletében előírt megfelelő olyan műszaki és üzemi feltételek melletti működését, amelyek lehetővé teszik a spektrum meghatározott részének az ugyanazon kategóriába tartozó kis hatótávolságú eszközök általi megosztott, nem kizárólagos és különböző célú használatát.

▼B

4. cikk

A tagállamok ellenőrzik a meghatározott frekvenciasávok használatát, és megállapításaikat jelentik a Bizottság számára a határozat rendszeres és megfelelő időben történő felülvizsgálatának lehetővé tétele érdekében.

5. cikk

Ennek a határozatnak a tagállamok a címzettjei.

▼M7

MELLÉKLET

A kis hatótávolságú eszközök frekvenciasávjai a vonatkozó harmonizált műszaki feltételekkel és végrehajtási határidőkkel

Az 1. táblázat meghatározza a kis hatótávolságú eszközök azon, a 2. cikk 3. pontjában meghatározott kategóriáinak alkalmazási körét, amelyekre ez a határozat vonatkozik. A 2. táblázat a frekvenciasávok és a kis hatótávolságú eszközök kategóriáinak különböző kombinációit, a spektrumhozzáférés harmonizált műszaki feltételeit és a vonatkozó végrehajtási határidőket tartalmazza.

Az e határozat hatálya alá tartozó valamennyi sávra és kis hatótávolságú eszközre vonatkozó általános műszaki feltételek a következők:

— A tagállamok kötelesek a 2. táblázatban meghatározott adóteljesítmény, térerősség és teljesítménysűrűség maximális értékén belül engedélyezni a spektrumhasználatot. E határozat 3. cikkének (3) bekezdése értelmében a tagállamok kevésbé szigorú feltételeket is szabhatnak, azaz a spektrum használatát magasabb adóteljesítmény, térerősség és teljesítménysűrűség mellett is engedélyezhetik, amennyiben ez nem csorbítja vagy veszélyezteti a kis hatótávolságú eszközök megfelelő egyidejű működését az e határozatban harmonizált sávokban.

— A tagállamoknak csak a 2. táblázatban meghatározott további paraméterek (csatornákra és/vagy csatorna-hozzáférésre és -foglalásra vonatkozó követelmények) kiszabására van lehetőségük, és nem vezethetnek be más paramétereket, illetve spektrumhozzáférési és zavarcsökkentési követelményeket. A 3. cikk (3) bekezdése értelmében a kevésbé szigorú feltételek azt jelentik, hogy a tagállamok az említett, egy adott rubrikában szereplő további paramétereket el is hagyhatják, illetve megengedhetnek magasabb értékeket is, amennyiben ez nem befolyásolja hátrányosan a harmonizált sávra vonatkozó megfelelő megosztási környezetet.